《钱舜举画花石子母鸡图》
宋代·王淮

落红香散东风软，灵岩络翠苔纹浅。
闲庭昼永日当空，花影团团移未转。
两鸡不识春意佳，栖迟也傍庭前花。
父鸡昂然气雄壮，独立峰颠发高唱。
母鸡喈喈领七雏，且行且逐鸣相呼。
两雏依依挟母腋，母力已劳儿自得。
两雏啾啾趋母前，有如娇儿听母言。
两雏唧唧随母后，呼之不前不停口。
一雏引首接母虫，儿腹已饱母腹空。
嗟尔爱雏乃如此，不知尔雏何报尔。
钱翁摹此悦生意，我独观之暗流涕。
劬劳难报慈母恩，漂泊江湖复何济。
展图三叹重摩挲，鸡乎鸡乎奈尔何！

作者简介：王准（1126年—1189年），字季海，金华城区人。南宋名相。绍兴十五年（1145年）考中进士，授临海尉。历任监察御史、右正言、秘书少监兼恭王府直讲、太常少卿、中书舍人。官至左丞相，封鲁国公。淳熙十六年（1189年）卒，赠少师，谥文定。